Na temelju članka 48. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst, 137/15 i 123/17) i članka 60. Statuta Grada Delnica (SN PGŽ 28/09, 41/09, 11/13, 20/13-pročišćeni tekst, 06/15, SN GD 01/18, 03/18 i 09/18), a u vezi sa člankom 11. Zakona o pravu na pristup informacijama (NN 25/13 i 85/15), gradonačelnik donosi

**PLAN SAVJETOVANJA SA ZAINTERESIRANOM JAVNOŠĆU ZA RAZDOBLJE DO 31.12.2019.**

**Članak 1.**

U postupku donošenja općih akata odnosno strateških ili planskih dokumenata kojima se neposredno ostvaruju potrebe građana ili druga pitanja od interesa za opću dobrobit građana Grada Delnica, kao i ona kojima se uređuju potrebe iz svog djelokruga, a čijim se donošenjem ili izmjenama neposredno ostvaruju potrebe građana ili uređuju druga pitanja od interesa za opću dobrobit građana i pravnih osoba na području Grada Delnica, provodi se savjetovanje sa zainteresiranom javnošću, za svaki pojedinačni nacrt akta odnosno dokumenta.

**Članak 2.**

Objava izvješća o savjetovanju s javnošću uslijedit će po isteku roka za dostavu mišljenja i prijedloga. Izvješće se dostavlja donositelju akta odnosno dokumenta.

Ovaj Plan se može mijenjati i nadopunjavati, ali prije nego što se krene u neku pojedinačnu proceduru Savjetovanja za neki akt.

**Članak 3.**

JUO Grada Delnica se obvezuje na provođenje savjetovanja s javnošću sukladno Zakonu o pravu na pristup informacijama, Naputku gradonačelnika o provođenju Savjetovanja sa zainteresiranom javnošću u postupcima donošenja općih akata i ostalih dokumenata Grada Delnica, a na temelju ovog Plana.

**Članak 4.**

Za koordinatora Savjetovanja sa zainteresiranom javnošću sukladno ovom Planu, određuje se službenik JUO-a Grada Delnica, Tomislav Mrle.

**Članak 5.**

TABLICA PLANA SAVJETOVANJA SA ZAINTERESIRANOM JAVNOŠĆU

|  |  |  |  |  |  |
| --- | --- | --- | --- | --- | --- |
| Redni broj | Naziv akta/dokumenta | Nositelj izrade i odgovorna osoba savjetovanja | Očekivano vrijeme donošenja akta/  dokumenta  /tromjesečje/ | Način/metoda savjetovanja | Trajanje savjetovanja  /ako je kraće od 30 dana navesti razloge/ |
| 1. | Prva izmjena Odluke o utvrđivanju lokacije za kupanje i trajanja kupališne sezone | Tomislav Mrle | 1.tromjesečje | Web stranica Grada | 30 dana |
| 2. | Prva izmjena i dopuna Odluke o izboru članova vijeća mjesnih odbora na području Grada Delnica | Tomislav Mrle | 1.tromjesečje | Web stranica Grada | 30 dana |
| 3. | Odluka o prvim izmjenama i dopunama Zakona o zakupa i kupoprodaji poslovnoga prostora | Goranka Kajfeš | 1.tromjesečje | Web stranica Grada | 30 dana |
| 4. | Odluka o raspolaganju i upravljanju  zemljištem u vlasništvu Grada Delnica | Nikolina Ćuić Muhvić | 1.tromjesečje | Web stranica Grada | 30 dana |
| 5. | Program zaštite divljači | Goranka Kajfeš | 2.tromjesečje | Web stranica Grada | 30 dana |
| 6. | Program raspolaganja PZ RH | Goranka Kajfeš | 2.tromjesečje | Javni uvid, javno glasilo , Web stranica Grada | 15  Propisano odredbama Zakona o polj. zem. |
| 7. | Odluka o komunalnom redu | Davorka Grgurić | 2.tromjesečje | Web stranica Grada | 30 dana |
| 8. | Poticanje poduzetništva | Tibor Briški | 2. tromjesečje | Web stranica Grada | 30 dana |
| 9. | Izvješće o stanju u prostoru | Davorka Grgurić | 3.tromjesječje | Web stranica Grada | 30 dana |
| 10. | Strategija razvoja turizma Grad Delnice |  | 4.tromjesječje | Web stranica Grada | 30 dana |
| 11. | Plan proračuna 2020-2022 | Đulio Jusufi | 4.tromjesečje | Web stranica Grada | 30 dana |
| 12. | Izmjene i dopune proračuna 2019. | Đulio Jusufi | AKO  bude potrebno | Web stranica Grada | 10 dana |

**Članak 6.**

Ovaj Plan stupa na snagu danom donošenja i objavljuje se na WEB stranci Grada Delnica.

KLASA: 130-01/19-01/01

URBROJ: 2112-01-30-40-1-19-03

Delnice, 15. siječnja 2019. godine

**Gradonačelnik Grada Delnica**

**Ivica Knežević, dipl. iur., v.r.**